Dönhoff

**Dönhoff** (poolapäraselt *Denhoff, Doenhoff, Donhoff*) oli Kuramaa, Eestimaa, Preisimaa ja Poola aadlisuguvõsa. 

Suguvõsa pärines Saksamaa Vestfaali Marki ja Vestfaali krahvkonnast ja sealt tuli rüütel Herman Dönhoff 1320. aastal Kuramaale. 

Suguvõsa liikmetele kuulusid ajaloo vältel mh. Eestimaal Alu mõis ja Rapla mõis, Sikeldi, Mahtra, Maidla, Sausti, Härgla, Ingliste, Võle, Vasta, Vohnja, Kabala mõis ja Reina mõis Saaremaal.

Alates 17. sajandist olid Dönhoffid Poola alamad. Dönhoffid olid 1620. aastast kantud Kuramaa rüütelkonna aadlimatriklisse nr 7 all, olid Püha Rooma keisririigi riigikrahvid (1635, Gerhard Denhoff (1589–1648)) ja Riigivürstid (1637, Kasper Denhoff).

## Suguvõsa esindajaid
*Gödeke von Dönhoff (u 1380 – 1433/1444), Alu ja Sikeldi mõisnik, suguvõsa Alu (saksa k. *Allo*) suguvõsaliin
*Gosswin von Dönhoff (u 1424 – u 1488), Alu, Maidla, Mahtra, Sausti mõisnik
*Klaus Dönhoff († pärast 1515), Maidla mõisnik

*Gerhard von Dönhoff, vanem (u 1480–1574), Kabala mõisnik, Kuramaa suurte läänimõisate (Salites, Sahlingen, Riddelshof, Strasdeni, Ohseln jt) omanik, suguvõsa Kabala (saksa k. *Kappel*) suguvõsaliin
*Hans von Dönhoff (mainitud allikates 1470, 1503, 1505), Harjumaa meeskohtunik, Alu, Maidla, Mahtra mõisnik
*Johann von Dönhoff (mainitud allikates 1505, 1537, 1539), Harjumaa maanõunik (1531), Alu mõisnik
*Wedig Dönhoff (mainitud allikates 1546, 1548, 1554, 1559, surn. 1565), Läänemaa stiftifoogt 1548–1552
*Hermann von Dönhoff (1520–1567 Pärnu), Valtu (saksa keeles *Kotz*), Sahlingeni mõisnik, Durbe staarost
*Gerhard (Gerd) von Dönhoff (mainitud allikates 1539, 1567, 1593), Võle ja Vasta mõisnik, Eestimaa maanõunik
*Johann Dönhoff (mainitud allikates 1557, 1599), Võle, Vohnja mõisnik
*Gerhard/Gerard Denhoff (1554–1598), Rootsi Lihula asehaldur ning Haapsalu asehaldur ja kastellaan ja Poola aegne Tartu vojevood
*Otto Denhoff (u 1554–1609), Rzeczpospolita riigitegelane ja sõjaväelane, Laiuse, Adzele staarost
*Magnus Ernst von Dönhoff (1581–1642), Rzeczpospolita riigitegelane ja sõjaväelane, Pärnu kastellaan ja Pärnu vojevoodkonna vojevood
*Henryk von Dönhoff (u 1585–1659), Rzeczpospolita riigitegelane ja sõjaväelane, titulaarne Tartu kastellaan ja Pärnu vojevood
*Gerhard von Dönhoff (mainitud allikates 1602, 1614), Eestimaa Kabala mõisnik, Liivimaa Biksēre, Langholmi mõisnik
*riigikrahv (1635), vürst (1637) Kasper Denhoff (1588–1645), Rzeczpospolita riigitegelane, 1627–1634 titulaarne Tartu vojevood ja Sieradzi jt vojevood, Poola ülemõuemarssal
*Weinrich Dönhoff (mainitud allikates 1614, 1660), Rootsi sõjaväelane (kapten), Eestimaa Kabala mõisnik, Liivimaa Langholmi mõisnik
*riigikrahv Gerhard Denhoff (1589–1648) (pl), Rzeczpospolita riigitegelane, Pomorje vojevood, Gdanski kastellaan, Malborki, Viljandi vojevood, saadik Prantsusmaal
*Teodor Denhoff (surn. 1622), Rzeczpospolita riigitegelane ja sõjaväelane, titulaarne Pärnu ja Võnnu vojevoodkonna vojevood
*Teodor Denhoff (surn. 1654), Rzeczpospolita riigitegelane, 1651–1654 titulaarne Tartu vojevood
*Zygmunt Denhoff, (surn. 1655), Rzeczpospolita riigitegelane ja sõjaväelane, titulaarne Laiuse staarostkonna staarost
*Ernest Denhoff (u 1630–1693), Rzeczpospolita riigitegelane ja sõjaväelane, Vilniuse kastellaan ja Malborki vojevood
*Gerard Denhoff (1632–1685), Rzeczpospolita riigitegelane, Telšiai vojevood
*Friedrich von Dönhoff (1639–1696), Preisi riigitegelane ja sõjaväelane (kindralleitnant), Klaipeda kuberner, Klaipeda garnisoni komandant
*Riigikrahv Otto Magnus von Dönhoff (1665–1717), Preisi riigitegelane ja sõjaväelane
*Bogislaw Friedrich von Dönhoff (1669–1742), Preisi sõjaväelane (kindralmajor)
*Ernst Wladislaus von Dönhoff (1672–1724), Preisi sõjaväelane (kindralleitnant), Kołobrzegi kuberner
*Stanisław Ernest Denhoff (u 1673–1728), Rzeczpospolita riigitegelane ja sõjaväelane, Polotski vojevood
*Alexander von Dönhoff (1683–1742), Preisi sõjaväelane (kindralleitnant)

## Viited

## Välislingid
*Stackelberg, Otto Magnus von: Genealogisches Handbuch der estländischen Ritterschaft, Bd.: 3, Görlitz, 1930 seite 38-45
*Dönhoff (Doenhoff, Denhoff), sok.riksarkivet.se